**Jegyzőkönyv**

**Készült:** Balástya Községi Önkormányzat Képviselő-testületének 2019. december 04. napján a Polgármesteri Hivatal tárgyaló termében (Balástya, Rákóczi u. 5.) megtartott, 14. rendkívüli, nyilvános testületi üléséről:

**Jelen vannak:**

Ujvári László polgármester

Fodor Tamás képviselő

Juhász Jenő alpolgármester

Márkus Marianna képviselő

Sári János képviselő

Túriné Török Ilona Aranka képviselő

**Tanácskozási joggal jelen vannak:**

dr. Szabó Gabriella jegyző

dr. Nagy-Elekes Petra aljegyző

**Jegyzőkönyv-vezető:** Zánthó Anett

**Ujvári László** polgármester köszönti a megjelenteket.

Megállapítja, hogy az ülés határozatképes. Javasolja jegyzőkönyv-vezetőnek Zánthó Anettet.

Szavazás.

Balástya Község Önkormányzat Képviselő-testülete 6 igen szavazattal, - egyhangúlag – az alábbi határozatot hozza:

**135/2019.(XII.04.) Kt. határozat**

**Tárgy:** Jegyzőkönyv-vezető elfogadása

**Határozat**

Balástya Községi Önkormányzat Képviselő-testülete elfogadja jegyzőkönyv-vezetőnek Zánthó Anettet.

**Határozatról értesül:**

1. Polgármester

2. Irattár

**Ujvári László** polgármester ismerteti a napirendi pontot, majd kéri elfogadását a meghívó szerint.

Szavazás.

Balástya Község Önkormányzat Képviselő-testülete 6 igen szavazattal, - egyhangúlag – az alábbi határozatot hozza:

**136/2019.(XII.04.) Kt. határozat**

**Tárgy:** Napirendi pontok elfogadása

**Határozat**

Balástya Községi Önkormányzat Képviselő-testülete elfogadja az ismertetett napirendi pontot.

**Határozatról értesítést kap:**

1. Polgármester

2. Irattár

**1. Napirendi pont**

**Döntés ingatlan árverés útján történő megszerzésére**

Ea.: Ujvári László polgármester

**Ujvári László** polgármester ismerteti, hogy a Balástya, Gajgonya tanya 132. számú ingatlan vonatkozásában ingatlan-árverési hirdetmény került kifüggesztésre az önkormányzat hirdetőtáblájára. Az ingatlan 3201 m2, rajta egy kb 200 éves tégla alapozású, földszintes vályog épület található, mely kb. 80 m2, illetve van egy gazdasági épület is. Földes úton közelíthető meg. Vezetékjoggal és özvegyi joggal terhelten kerül árverésre. Tulajdonosai Csúri Sándorné, Csúri István és Csúri Zoltán Az árverési hirdetmény alapján az ingatlan becsértéke 5.000.000, - Ft, árverési előleg 500.000, - Ft. Egyrészt a család megsegítése érdekében, másrészt pedig az ingatlan elhelyezkedésére tekintettel mindenképpen indokolt lenne az önkormányzat részéről az ingatlan megvásárlása.

**Ujvári László** polgármester kéri a képviselő-testület hozzájárulását az önkormányzat árverésen történő részvételéhez, maximális 5.600.000, - Ft összegű licithatárral.

A képviselő-testület tagjai egyet értettek az elhangzott javaslattal.

Kérdés, hozzászólás nem volt.

Szavazás.

Balástya Községi Önkormányzat Képviselő-testülete 6 igen szavazattal – egyhangúlag – az alábbi határozatot hozta:

**137/2019.(XII.04.)Kt. határozat**

**Tárgy:** Döntés ingatlan árverés útján történő megszerzésére

**Határozat**

1. Balástya Községi Önkormányzat Képviselő-testülete úgy határoz, hogy részt kíván venni a 6764 Balástya, Gajgonya tanya 132. megnevezése: kivett lakóház, udvar, gazdasági épület, fekvése: Balástya, külterület **09/23 hrsz**. alatti ingatlan árverésen történő megvásárlásában. (Végrehajtói ügyszámok: 333.V.0582/2009/210., 333.V.0583/2009., 333.V.0584/2009., Heidrich és Papp Vh Iroda dr. Papp Krisztián előtt, a K&h Bank Zrt. végrehajtást kérő és Csúri István adós, Csúri Zoltán adóstárs, valamint Csúri Sándorné adóstárs és haszonélvező ellen a Szegedi Városi Bíróság 5314Kjö.156/2005 számú határozata alapján a Szegedi Városi Bíróság 0601-17.Vh.5210/2009 számon kiállított végrehajtási záradékkal elrendelt végrehajtási ügyében.)

2. A Képviselő-testület felhatalmazza a polgármestert, - akadályoztatása esetén Túriné Török Ilona Aranka képviselő asszonyt -, hogy az 1. pontban meghatározott ingatlan árverésen történő megszerzése érdekében a végrehajtó iroda előtt a regisztrációhoz és a licitáláshoz szükséges intézkedéseket megtegye, a keletkező dokumentumokat aláírja.

3. A Képviselő-testület úgy határoz, hogy az 1. pontban meghatározott ingatlan árverésen történő megszerzése érdekében 5.600.000, - Ft, azaz ötmillió forint licitküszöböt állapít meg, melyet a Balástya Községi Önkormányzat 2019. évi költségvetéséről szóló 2/2019. (II.14.) önkormányzati rendelete „Balástya Községi Önkormányzat 2019. évi kiadási előirányzatai intézményenként és összesítve” című, 2. melléklete, „Egyéb működési célú kiadások”, K62 „Ingatlanok beszerzése, létesítése” rovat terhére biztosítja.

4. A képviselő-testület felhatalmazza a polgármestert, hogy az 500.000, - Ft, azaz ötszázezer forint árverési előleg fenti végrehajtó iroda részére történő átutalásáról gondoskodjon.

**Határidő:** azonnal

**Felelős:** Polgármester

**Határozatról értesítést kap:**

1.) Balástya Község Polgármestere

2.) Balástya Község Jegyzője

3.) Túriné Török Ilona Aranka képviselő

4.) Heidrich és Papp Vh. Iroda dr. Papp Krisztián

5.) Gazdálkodás helyben

6.) Irattár

Több hozzászólás nem volt, így a polgármester megköszönte a részvételt és az ülést bezárta.

**K.m.f.**

**Ujvári László dr. Szabó Gabriella**

**polgármester jegyző**